open-index/open-wikipedia-markdown huggingface dataset:
Πρωθυπουργός της Νοτίου Κορέας

Ο **Πρωθυπουργός της Δημοκρατίας της Κορέας** (κορεάτικα:  국무 총리, χάντσα:  國務 總理, αναθεωρημένη μεταγραφή: *Gungmuchongni*) διορίζεται από τον Πρόεδρο της Νότιας Κορέας, με την έγκριση της Εθνοσυνέλευσης. Ο κάτοχος δεν υποχρεούται να είναι μέλος της Εθνοσυνέλευσης. Ο πρωθυπουργός δεν είναι ο επικεφαλής της κυβέρνησης, αλλά μάλλον εξυπηρετεί έναν ρόλο παρόμοιο με αυτόν ενός αντιπροέδρου.

## Ονοματολογία
Η κινεζική λέξη γκούνγκμου ( 국무 / 國務 ) σημαίνει "κρατικές υποθέσεις" και η τσόνγκρι ( 총리 / 總理 ) σημαίνει " πρωθυπουργός ". Στα κορεατικά, ο πρωθυπουργός ονομάζεται και "τσόνγκρι". 

## Ιστορία
Το αξίωμα δημιουργήθηκε στις 31 Ιουλίου 1948, δύο εβδομάδες πριν από την ίδρυση της κυβέρνησης της Νότιας Κορέας. Πρωθυπουργός ήταν ο Λι Μπομ-σοκ μέχρι το 1950. Ο πρωθυπουργός ήταν ο επικεφαλής υπουργός από το 1961 μέχρι το 1963.

Στις 27 Απριλίου 2014, ο πρωθυπουργός Τσουνγκ Χονγκ-βον ανακοίνωσε την επιθυμία του να παραιτηθεί.  Ωστόσο, λόγω ανεπιτυχών υποψηφιοτήτων, ο Τσουνγκ παρέμεινε στην εξουσία μέχρι το Φεβρουάριο του 2015.

Στις 23 Ιανουαρίου 2015, η πρόεδρος Παρκ Γκιουν-χε ονόμασε τον Λι Ουάν-κου ως τον νέο πρωθυπουργό. Ο Λι επικυρώθηκε από την Εθνοσυνέλευση ως πρωθυπουργός στις 16 Φεβρουαρίου 2015.  Ωστόσο, στις 20 Απριλίου του ίδιου έτους, παραιτήθηκε εν μέσω σκανδάλου δωροδοκίας. 

## Έργο
Ο Πρωθυπουργός είναι ο κύριος εκτελεστικός βοηθός του προέδρου, ενώ ο Πρόεδρος είναι ο πραγματικός αρχηγός της κυβέρνησης , αλλά όχι ο πρωθυπουργός.  Ο πρωθυπουργός κατέχει τη δεύτερη θέση μετά τον Πρόεδρο στο Συμβούλιο της Νότιας Κορέας , το οποίο είναι το ονομαστικό υπουργικό συμβούλιο της Νότιας Κορέας. Ο Πρωθυπουργός επικουρεί τον Πρόεδρο επιβλέποντας τα υπουργεία, διατυπώνοντας συστάσεις για τους υπουργούς και υπηρετεί ως Αντιπρόεδρος του Υπουργικού Συμβουλίου. Ο πρωθυπουργός είναι ο πρώτος στη σειρά διαδοχής για την άσκηση των καθηκόντων του Προέδρου, αν ο Πρόεδρος δεν είναι ικανός να ασκήσει τα καθήκοντά του. Ο πιο πρόσφατος πρωθυπουργός που διετέλεσε και προσωρινός Πρόεδρος είναι ο Χουάνγκ Κιο-αν, κατά τη διάρκεια της διαδικασίας καθαίρεσης της Παρκ Γκιουν-χε το 2016.

Ο Πρωθυπουργός που διορίστηκε από τον Πρόεδρο αλλά δεν έχει ακόμη εγκριθεί από την Εθνοσυνέλευση ονομάζεται ανεπίσημα ως ενεργός πρωθυπουργός. Ο όρος μπορεί επίσης να εφαρμοστεί στον πρωθυπουργό ο οποίος παραιτήθηκε, αλλά προσωρινά εξακολουθεί να ασκεί τα καθήκοντά του.

Ο πρωθυπουργός υποστηρίζεται από δύο αντιπροέδρους . Ο πρωθυπουργός της Νότιας Κορέας διαθέτει κάποιες επαγγελματικές ή τεχνολογικές γνώσεις, ενώ ο Πρόεδρος είναι πάντα ένας μόνο πολιτικός.
This article lists the prime ministers of South Korea, from the First Republic founded in 1948 to the present-day Sixth Republic.

## Κατάλογος πρωθυπουργών

## Παραπομπές



Νοτια Κορεα
Λι Νακ-γιον

Ο **Λι Νακ-γιον** (κορεατικά:  이낙연, χάντσα:  李洛淵, γεννημένος στις 20 Δεκεμβρίου 1951), είναι νοτιοκορεάτης πολιτικός και  πρωθυπουργός της χώρας από τον Μάιο του 2017 ως τον Ιανουάριο του 2020 . Εργάστηκε στο παρελθόν ως κυβερνήτης της επαρχίας Τζόλαναμ-ντο. Προτού υπηρετήσει ως κυβερνήτης, εργάστηκε ως δημοσιογράφος για την *[[Dong-a Ilbo]]* και διετέλεσε μέλος της Εθνικής Συνέλευσης για τέσσερις θητείες.

## Πρόωρη ζωή και εκπαίδευση
Ο Λι γεννήθηκε στις 20 Δεκεμβρίου 1951 στην κομητεία Γιονγκγουάνγκ στη νότια Τζόλλα. Σπούδασε στο Εθνικό Πανεπιστήμιο της Σεούλ και αποφοίτησε με πτυχίο νομικής και μετά εργάστηκε ως δημοσιογράφος για την ημερήσια εφημερίδα *Dong-a Ilbo* μέχρι το 2000.

## Πρόωρη πολιτική καριέρα
Εισήλθε στην πολιτική το 2000 "με βάση τους δεσμούς του με τον πρώην πρόεδρο Κιμ Ντε-γιουνγκ που σχημάτισε ενώ κάλυπτε την ειδησεογραφία για τη πολιτική". Μετά την αποχώρησή του από την *Dong-a Ilbo* εξελέγη ως μέλος της Εθνοσυνέλευσης το 2000 και υπηρέτησε τέσσερις θητείες. Υπηρέτησε επίσης ως εκπρόσωπος του πρώην προέδρου Ρο Μου-χιουν όταν ήταν ο εκλεγμένος πρόεδρος το 2002.

Αποχώρησε από το αξίωμα στη μέση της τέταρτης θητείας του το 2014 για να υπηρετήσει ως κυβερνήτης της επαρχίας νότιας Τζόλλα. Το 2017 παραιτήθηκε επειδή προτάθηκε για την πρωθυπουργία της χώρας.

## Πρωθυπουργός
Στις 10 Μαΐου 2017 προτάθηκε από τον Πρόεδρο Μουν Τζε-ιν ως επόμενος πρωθυπουργός της Νότιας Κορέας. Μιλά άπταιστα ιαπωνικά.

## Παραπομπές


Κατηγορία:Πρωθυπουργοί της Νότιας Κορέας
Εκλογές στο Μεκλεμβούργο-Δυτική Πομερανία

Στο γερμανικό κρατίδιο του Μεκλεμβούργου-Δυτικής Πομερανίας διεξάγονται **εκλογές** για την ανάδειξη των μελών του Κοινοβουλίου του κρατιδίου (Landtag).

## Πρόσφατες εκλογές
### 2016

Οι πιο πρόσφατες εκλογές, διεξήχθησαν στις 4 Σεπτεμβρίου 2016 και οι Σοσιαλδημοκράτες αναδείχθηκαν νικητές ξανά, με 26 από τις συνολικά 71 έδρες.

## Προηγούμενες εκλογές
### 2011
**Landtag 4 Σεπτεμβρίου 2011  (χωρίς την περιφέρεια Ρύγκεν)**
|- bgcolor=#E9E9E9
! colspan="2" align="left" | Κόμμα
! align="left" | Ιδεολογία
! align="left" | Αναλογίαψήφων
! colspan="2" |  % (μεταβολή)
! colspan="2" | Έδρες (μεταβολή)
! | % των εδρών
|-
|style="width: 20px" bgcolor=#ff0000 align="center" |
| align="left" | Σοσιαλδημοκρατικό Κόμμα της Γερμανίας (SPD)
| align="left" | σοσιαλδημοκρατικό
| align="right" | 239.745
| align="right" | 35,7
| align="right" | + 5,5
| align="right" | 28
| align="right" | + 5
| align="right" | 39,4
|-
|style="width: 20px" bgcolor=#000000 align="center" |
| align="left" | Χριστιανοδημοκρατική Ένωση (CDU)
| align="left" | χριστιανοδημοκρατικό
| align="right" | 155.084
| align="right" | 23,1
| align="right" | – 5,7
| align="right" | 18
| align="right" | – 4
| align="right" | 25,4
|-
|style="width: 20px" bgcolor=#AA0000 align="center" |
| align="left" | Η Αριστερά (πρώην PDS)
| align="left" | σοσιαλιστικό δημοκρατικό
| align="right" | 123.502
| align="right" | 18,4
| align="right" | + 1,6
| align="right" | 14
| align="right" | + 1
| align="right" | 19,7
|-
|style="width: 20px" bgcolor=#99CC33 align="center" |
| align="left" | Συμμαχία '90/Οι Πράσινοι (Die Grünen)
| align="left" | οικολογικό
| align="right" | 56.438
| align="right" | 8,4
| align="right" | + 5,0
| align="right" | 6
| align="right" | + 6
| align="right" | 8,5
|-
|style="width: 20px" bgcolor=#996633 align="center" |
| align="left" | Εθνικοδημοκρατικό Κόμμα Γερμανίας (NPD)
| align="left" | γερμανικό εθνικιστικό
| align="right" | 40.075
| align="right" | 6,0
| align="right" | – 1,3
| align="right" | 5
| align="right" | – 1
| align="right" | 7,0
|-
|style="width: 20px" bgcolor=#FFFF00 align="center" |
| align="left" | Ελεύθερο Δημοκρατικό Κόμμα (FDP)
| align="left" | κλασικό φιλελεύθερο
| align="right" | 18.428
| align="right" | 2,7
| align="right" | – 6,9
| align="right" | 0
| align="right" | – 7
| align="right" | 0
|-
|style="width: 20px" bgcolor=white align="center" |
| align="left" | Λοιπά
| align="left" |
| align="right" | 37.609
| align="right" | 5,6
| align="right" | + 1,8
| align="right" | 0
| align="right" | ±0
| align="right" | 0
|-
! align="right" style="background-color:#E9E9E9" colspan=3 | Σύνολο έγκυρα
! align="right" style="background-color:#E9E9E9" | 670.881
! align="right" style="background-color:#E9E9E9" | 100,0%
! align="right" style="background-color:#E9E9E9" | &nbsp;
! align="right" style="background-color:#E9E9E9" | 71
! align="right" style="background-color:#E9E9E9" | ± 0
! align="right" style="background-color:#E9E9E9" | 100,0%
|}
Πηγή: Elections administrator of the State of Mecklenburg-Vorpommern 

## Παραπομπές


Εκλογες
Τζο Μπλογκς

Τα "**Τζο Μπλογκς**" και "**Φρεντ Μπλογκς**" είναι ονόματα που χρησιμοποιούνται συνήθως στο Ηνωμένο Βασίλειο, για σκοπούς διδασκαλίας, προγραμματισμού, και άλλα πράγματα σχετιζόμενα με τη σκέψη και τη γραφή.

## Παραδείγματα
Στα μαθήματα προετοιμασίας της εξέτασης Πρίνστον Ρίβιου, το όνομα Τζο Μπλογκς αντιπροσωπεύει τον μέσο εξεταζόμενο, ενώ οι μαθητές εκπαιδεύονται να αναγνωρίζουν την απάντηση Τζο Μπλογκς, δηλαδή την επιλογή που φαίνεται σωστή αλλά μπορεί να είναι παραπλανητική σε δυσκολότερα ερωτήματα.

Το Τζο Μπλογκς ήταν ένα εμπορικό σήμα για μια σειρά ρούχων, το οποίο ήταν στενά συνδεδεμένο με τη σκηνή Μάνττσεστερ της δεκαετίας του 1990.

## Ιστορία
Το όνομα Μπλογκς πιστεύεται ότι κατάγεται από τη διάλεκτο της ανατολικής Αγγλίας και προέρχεται από τη λέξη bloc.

## Παρόμοιες περιπτώσεις
Στο Ηνωμένο Βασίλειο και τις Ηνωμένες Πολιτείες, το Τζον είναι ένα από τα συνηθέστερα ανδρικά ονόματα, ενώ το Σμιθ είναι το δημοφιλέστερο επώνυμο. Ως εκ τούτου, το Τζον Σμιθ χρησιμοποιείται ως ψευδώνυμο σε αυτές τις χώρες (ειδικά σε νομικά πλαίσια).

Στις Ηνωμένες Πολιτείες, χρησιμοποιούνται και τα ονόματα-ψευδώνυμα Τζον Ντόου, Τζον Κ. Πάμπλικ, Τζο Μπλόου, Τζο Σίξπακ, Τζο Σμόι. Στη Γερμανία, χρησιμοποιούνται τα ονόματα Μαξ Μούστερμαν (σημαίνει "Μαξ Πρόσωπο-Παράδειγμα"), Έρικα Μούστερμαν (θηλυκή μορφή του Μαξ Μούστερμαν), και Ότο Νορμαλφερμπράουχερ ("Όττο Κανονικός Καταναλωτής"). 

Στη Νότια Αφρική, το τοπικό αντίστοιχο του ονόματος "Τζο Μπλογκς" είναι τα Γιαν φαν ντερ Μέρβε, Κους φαν ντε Μέρβε και μερικές φορές, το Πιτ Πόμπις. Κατάγονται από την τοπική γλώσσα Αφρικάανς και χρησιμοποιούνται πολύ συχνά σε ανέκδοτα και ιστορίες.

## Παραπομπές

Κατηγορία:Ψευδώνυμα
Εκλογές στη Βάδη-Βυρτεμβέργη

**Κρατιδιακές εκλογές** διεξάγονται στη Βάδη-Βυρτεμβέργη για την ανάδειξη των μελών της Βουλής (Landtag) του κρατιδίου αυτού της Γερμανίας.

## Πρόσφατες εκλογές (2021)

## Προηγούμενες εκλογές
### 2011

Βουλευτικές εκλογές διεξήχθησαν στις 27 Μαρτίου 2011. Το κυβερνών Χριστιανοδημοκρατικό Κόμμα της Άνγκελα Μέρκελ την χειρότερη ήττα του έπειτα από 58 χρόνια. Ο Βίνφριντ Κρέτσμαν έγινε ο πρώτος Οικολόγος πρωθυπουργός στο εν λόγω κρατίδιο και ανέλαβε καθήκοντα στις 12 Μαΐου 2011. O κυβερνητικός εταίρος των Χριστιανοδημοκρατών, το FDP, στο κρατίδιο όπου ιδρύθηκε, κατακρημνίστηκε σε βαθμό που παραλίγο να μείνει έξω από την τοπική Βουλή.

### 2016

Ο πρωθυπουργός του κρατιδίου Βίνφριντ Κρέτσμαν από τη Συμμαχία '90/Οι Πράσινοι ηγήθηκε κυβέρνησης συνασπισμού με τους Σοσιαλδημοκράτες (είχε κερδίσει και τις προηγούμενες εκλογές του 2011). Μετά τις εκλογές, ο Κρέτσμαν επιβεβαιώθηκε ως πρωθυπουργός τον Μάιο του 2016 και ηγήθηκε μιας κυβέρνησης συνασπισμού με το CDU, την πρώτη φορά που οι Πράσινοι ηγήθηκαν ενός συνασπισμού στη Γερμανία.
## Παραπομπές


*
Κλεονίκη Ασπριώτη

Η **Κλεονίκη Ασπριώτη** (Βάρνα, 1870 - Αθήνα, 1938) ήταν Ελληνίδα ζωγράφος.

## Βιογραφία
Η Ασπριώτη γεννήθηκε σε ελληνική οικογένεια, στην οθωμανική Βάρνα, το 1870. Όταν ήταν 8 ετών η Βουλγαρία έγινε ανεξάρτητη. Ξεκίνησε τις σπουδές της στη Βάρνα και συνέχισε τις σπουδές στην Κωνσταντινούπολη, στο στο Ζάππειο Παρθεναγωγείο,  από όπου έλαβε πτυχείο νηπιαγωγού. 

Η Ασπριώτη σπούδασε διακοσμητική τέχνη στην Πράγα. Το 1890-1895 σπούδασε στο Μόναχο με δάσκαλο τον Νικόλαο Γύζη. Το 1895 μετακόμισε στο Παρίσι..

Στις πρώτες δύο δεκαετίες του 20ού αιώνα εργάστηκε εναλλάξ στην Αθήνα και την Κωνσταντινούπολη. Μετακόμισε μόνιμα στην Αθήνα το 1927. Κάποια έργα της βρίσκονται στην Εθνική Πινακοθήκη Αθηνών.  Φιλοτέχνησε κυρίως προσωπογραφίες. 

Πέθανε το 1938.

## Έργο

Αρχείο:ASPRIOTI3.jpg|Γυμνό (1897)
Αρχείο:ASPRIOTI1.jpg|Πορτρέτο ανδρός (1900)
Αρχείο:ASPRIOTI2.jpg|*Στην εξοχή* (1900)


## Παραπομπές


## Εξωτερικές πηγές

* Εθνική Πινακοθήκη 

Κατηγορία:Ελληνίδες ζωγράφοι
Κατηγορία:Έλληνες ζωγράφοι του 20ού αιώνα
Κατηγορία:Έλληνες ζωγράφοι του 19ου αιώνα
Μουχάμαντ Μαχντί αλ-Τζαουαχίρι

Ο **Μουχάμαντ Μαχντί αλ-Τζαουαχίρι** (26 Ιουλίου 1899 - 27 Ιουλίου 1997) ήταν ιρακινός ποιητής, ένας από τους σημαντικότερους Άραβες ποιητές της σύγχρονης εποχής.

## Παραπομπές


## Εξωτερικοί σύνδεσμοι
* Muhammad Mahdi Al-Jawahiri Network
* Muhammad Mahdi Al-Jawahiri Center 
*My Brother Jaafar in Arabic

Κατηγορία:Άραβες ποιητές
Κατηγορία:Ιρακινοί ποιητές
Σωτήριος Πλιάκος

Ο **Σωτήριος Πλιάκος** (ή «**Μέξης**», ; - Αθήνα, 10 Δεκεμβρίου 1951) ήταν Έλληνας αθλητής του Μαραθωνίου δρόμου. Στους αγώνες του Πανελλήνιου Πρωταθλήματος του 1910 αναδείχτηκε νικητής με χρόνο 3 ώρες, 3 λεπτά και 35 δέκατα, ένα πανελλήνιο ρεκόρ που διατηρήθηκε επί 23 χρόνια, έως το 1933, όταν και καταρρίφθηκε από τον Στέλιο Κυριακίδη. Ο Πλιάκος ήταν αθλητής του Πανελληνίου.

## Παραπομπές


Κατηγορία:Έλληνες μαραθωνοδρόμοι
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Φιντίας του Αγκριτζέντο

Ο **Φιντίας του Αγκριτζέντο** ήταν αρχαίος Έλληνας Τύραννος στην πόλη Αγκριτζέντο στη Σικελία (περί το 288 π.Χ. - 279 π.Χ.). Ανέβηκε στην εξουσία σε μια περίοδο που υπήρχε σύγχυση όταν πέθανε ο Αγαθοκλής των Συρακουσών (289 π.Χ.) και διεκδικούσε την εξουσίας στις Συρακούσες ο Ικέτας των Συρακουσών. Σύντομα ξέσπασε μάχη ανάμεσα στους δύο τυράννους και ο Φιντίας ηττήθηκε κοντά στην Ύβλα. Η ήττα αυτή έπεισε τον Φιντία να συμμαχήσει με την πανίσχυρη Καρχηδόνα, η συμμαχία αυτή τον βοήθησε να επεκτείνει την εξουσία του σε ένα σημαντικό τμήμα της Σικελίας. Η μεγάλη επέκταση της δύναμης του φαίνεται από το ότι καταγράφεται στις κατακτήσεις του ακόμα και η Ατζίρα. Η μεγάλη επέκταση της εξουσίας του έδωσε τη δυνατότητα να ιδρύσει μια άλλη πόλη, της έδωσε το όνομα επίσης *"Φιντίας"* τα σημερινά Λικάτα και μετέφερε τους κατοίκους της Τζέλα την οποία ισοπέδωσε. 

Η αυταρχική και τυραννική του διακυβέρνηση ανάγκασε πολλές πόλεις που βρέθηκαν στην εξουσία του να εξεγερθούν εναντίον του. Η σοφία τoυ του τον οδήγησε να αλλάξει πολιτική κάποια στιγμή και να γίνει δημοκρατικότερος, η αλλαγή αυτή τον έσωσε και παρέμεινε στην εξουσία μέχρι τον θάνατο του. Δεν είναι γνωστό πότε έγινε αυτή η αλλαγή, όπως γράφει ο Διόδωρος Σικελιώτης έγινε πριν την ανατροπή του Ικέτα στις Συρακούσες, αναφέρεται επίσης τη χρονιά του θανάτου του (279 π.Χ.). Υπάρχουν πολλά νομίσματα που κόπηκαν την εποχή του Φιντία στα οποία διεκδικούσε τον τίτλο του βασιλιά στα πρότυπα του Αγαθοκλέους. Τα νομίσματα αυτά έφεραν στην εμπρόσθια όψη τη μορφή του Απόλλων ή της Ντιάνα και στην όπισθεν έναν αγριόχοιρο, τα νομίσματα στα οποία φημολογείται ότι είχαν την κεφαλή του ίδιου του Φιντία θεωρούνται ψευδή.

## Παραπομπές
 		


## Πηγές
*Διόδωρος Σικελιώτης, Ιστορική Βιβλιοθήκη/ΚΒ

Κατηγορία:Σικελοί τύραννοι
Εκλογές στο Αμβούργο

**Κρατιδιακές εκλογές** διεξάγονται στο Αμβούργο για την ανάδειξη των μελών της κρατιδιακής Βουλής (Landtag)

## Προηγούμενες εκλογές

### Πρόσφατες εκλογές (2025)

Στις κρατιδιακές εκλογές που διεξήχθησαν στις 2 Μαρτίου 2025 ο  απερχόμενος συνασπισμός Σοσιαλδημοκρατών-Πρασίνων (κόκκινο-πράσινο) κέρδισε 70 από τις 121 έδρες και έτσι διατήρησε την πλειοψηφία του. Ο Πέτερ Τσέντσερ δήλωσε ότι θα ξεκινήσει συζητήσεις για την ανανέωση του συνασπισμού το συντομότερο δυνατό. Προτίθεται επίσης να συνομιλήσει με το CDU ενόψει του βελτιωμένου αποτελέσματος αυτού του κόμματος, αλλά χαρακτήρισε έναν μεγάλο συνασπισμό ως τη «δεύτερη επιλογή» του.

### 2008
Στις βουλευτικές εκλογές που διεξήχθησαν στις 24 Φεβρουαρίου 2008, οι Χριστιανοδημοκράτες του CDU κέρδισαν 42,7 % των ψήφων.

Στις εκλογές εκείνες σημειώθηκαν τα εξής αποτελέσματα:

* CDU: 42,7%
* SPD: 34,1%
* GAL: 9,6%
* Linke: 6,4%
* FDP: 4,8%
Ο νικητής Όλε φον Μπόιστ (CDU) δεν κατάφερε να εξασφαλίσει απόλυτη πλειοψηφία και σχηματίστηκε κυβέρνηση συνασπισμού μεταξύ Χριστιανοδημοκρατών και Πρασίνων, για πρώτη φορά στην ιστορία του κρατιδίου (ο λεγόμενος *πρασινόμαυρος* συνασπισμός). Στις 18 Ιουλίου 2010 ο φον Μπόιστ ανακοίνωσε την παραίτησή του, σε ισχύ από τις 25 Αυγούστου. Την ημερομηνία εκείνη ανέλαβε δήμαρχος ο Κριστόφ Άλχαους.

### 2011
Το 2011 εξελέγη δήμαρχος του Αμβούργου ο Όλαφ Σολτς. Στις βουλευτικές εκλογές που διεξήχθησαν στις 20 Φεβρουαρίου 2011, οι Χριστιανοδημοκράτες της καγκελαρίου Μέρκελ υπέστησαν συντριβή. Τα κόμματα έλαβαν τις εξής έδρες:
* SPD, 62 έδρες.
* CDU, 28 έδρες.
* Συμμαχία '90/Οι Πράσινοι, 14 έδρες.
* FDP, 9 έδρες
* Αριστερά, 8 έδρες

### 2015
Οι εκλογές στο Αμβούργο διεξήχθησαν στις 15 Φεβρουαρίου 2015. Σε εκείνες οι Χριστιανοδημοκράτες της Άνγκελα Μέρκελ υπέστησαν την χειρότερη ήττα τους μεταπολεμικά.

## 2020
Eκλογές στο κρατίδιο διεξήχθησαν στις 23 Φεβρουαρίου 2020 και είχαν ως αποτέλεσμα την επανεκλογή του συνασπισμού των Σοσιαλδημοκρατών με τους Πράσινους. Οι Χριστιανοδημοκράτες (CDU) υπέστησαν τη χειρότερη ήττα τους στο Αμβούργο έπειτα από 68 χρόνια.
Ο Πέτερ Τσέντσερ (Peter Tschentscher) επανεξελέγη δήμαρχος στις 10 Ιουνίου.

## Παραπομπές


*
Πολύγνωτος Βαγής

Ο **Πολύγνωτος Βαγής** (Ποταμιά Θάσου, 1894 - Νέα Υόρκη, 15 Μαρτίου 1965) ήταν Ελληνοαμερικανός γλύπτης και ζωγράφος.

## Βιογραφία
Γεννήθηκε στην Ποταμιά Θάσου και ο πατέρας του, Χατζηγεωργίου στο επίθετο, ήταν ξυλουργός. Μετανάστευσε το 1911 στη νέα Υόρκη και ασχολήθηκε με την γλυπτική. Σπούδασε στο Ινστιτούτο Καλών Τεχνών της Νέας Υόρκης και διατήρησε για δεκαετίες εργαστήρι στη Νέα Υόρκη.

Στα έργα του χρησιμοποιούσε πέτρα, τσιμέντο ξύλο και έδινε ιδιαίτερη έμφαση στις απλοϊκές γραμμές, δείγμα της σύνδεσής του με την πρωτόγονη τέχνη. Εστίαζε, κυρίως, το ενδιαφέρον του σε ανθρώπικες και ζωικές μορφές και σε συνθέσεις όπως το φεγγάρι και ο κόσμος. Έργα του εκτίθονται στο Whitney Museum of Art, στο Μουσείο Μοντέρνας Τέχνης της Νέας Υόρκης (MOMA), στην Εθνική Πινακοθήκη (Αθήνα), στο Μουσείο Καλών Τεχνών του Χιούστον, στο Δημοτικό Μουσείο Καβάλας κ.α.

Το 1958 τιμήθηκε με το Χρυσό Μετάλλιο των Audubon Artists και το 1962 με τον Χρυσό Σταυρό του Φοίνικος.

Τα τελευταία χρόνια της ζωής του κληροδότησε μεγάλος μέρος της συλλογής του στο ελληνικό κράτος. Σήμερα στην ιδιαίτερη πατρίδα του, την Ποταμιά της Θάσου, υπάρχει μουσείο που φέρει το όνομά του και που φιλοξενεί 98 έργα γλυπτικής και 15 πίνακές του.

Πέθανε στις 15 Μαρτίου 1965 στη Νέα Υόρκη και τάφηκε στην Ποταμιά Θάσου.

## Εξωτερικοί σύνδεσμοι
*Μάρη Σπανουδάκη (επιμ.) Polygnotos Vagis

## Παραπομπές


Κατηγορία:Έλληνες γλύπτες
Κατηγορία:Αμερικανοί γλύπτες
Διεθνής μέρα εκπαίδευσης

Ως **Διεθνής Ημέρα για την Εκπαίδευση** υιοθετήθηκε η 24η Ιανουαρίου κάθε έτους από τη Γενική Συνέλευση των Ηνωμένων Εθνών στις 03 Δεκεμβρίου 2018, με σκοπό την ανάδειξη της συμβολής της εκπαίδευσης στην ειρήνη και την ανάπτυξη.

Σε αυτόν τον εορτασμό της Διεθνούς Ημέρας για την Εκπαίδευση, η UNESCO καλεί τις κυβερνήσεις των μελών της και όλους τους εταίρους της να θέσουν την ποιοτική εκπαίδευση ως κύρια προτεραιότητα παγκοσμίως.

## Παραπομπές


Κατηγορία:Παγκόσμιες ημέρες
Παγκόσμια Ημέρα Κοινωνικής Δικαιοσύνης

Η **Παγκόσμια Ημέρα Κοινωνικής Δικαιοσύνης** καθιερώθηκε με απόφαση της Γενικής Συνέλευσης του ΟΗΕ το 2007 και γιορτάζεται κάθε χρόνο στις 20 Φεβρουαρίου.

Στόχος της είναι η προσπάθεια να αντιμετωπισθούν με διεθνείς δράσεις η φτώχεια, η ανεργία και ο κοινωνικός αποκλεισμός, μέσα σε μια ανοιχτή και παγκοσμιοποιημένη κοινωνία. Η κοινωνική δικαιοσύνη αποτελεί προϋπόθεση για την κοινωνική αρμονία και την ισότητα των πολιτών ενός κράτους.

## Εξωτερικοί σύνδεσμοι
* World Day of Social Justice 20 February.Από την ιστοσελίδα των Ηνωμένων Εθνών

Κατηγορία:Παγκόσμιες ημέρες
Μουσείο Πολύγνωτου Βαγή

Το **Δημοτικό Μουσείο Πολύγνωτου Βαγή** βρίσκεται στο χωριό Ποταμιά Θάσου, σε απόσταση 14χλμ από την πόλη Λιμένας. Ιδρύθηκε τον Αύγουστο του 1981 και είναι αφιερωμένο στη ζωή και το έργο του Πολύγνωτου Βαγή. Το μουσείο στεγάζεται σε ένα διώροφο πέτρινο κτίριο, πρώην δημοτικό σχολείο, στο κέντρο του χωριού.

Η συλλογή του μουσείου αποτελείται από 98 γλυπτά του Βαγή. Από αυτά, τα 25 έχουν πολύ μικρό μέγεθος και εκτίθενται συλλογικά. Υπάρχουν επίσης πίνακες του Βαγή από την περίοδο 1920-60. Τα έργα της πρώτης του περιόδου (1919-30) είναι κυρίως εμπνευσμένα από την αρχαία ελληνική ιστορία και τη μυθολογία και τη σύγχρονη ελληνική ιστορία. Τα υλικά του είναι γύψος, χαλκός και μάρμαρο. Τα έργα της δεύτερης περιόδου του (1932 και εξής) τείνουν να είναι ημι-αφηρημένα και χυτεύονται σε χαλκό ή σκυρόδεμα, ή σκαλίζονται σε πέτρα, μάρμαρο, ξύλο ή γρανίτη. Πρόκειται για μορφές και κεφάλια, στυλιζαρισμένα φεγγάρια, αετοί και ψάρια.

Υπάρχουν επίσης αρκετά μνημειακά έργα, όπως το *Αρκούδα με το Νεογέννητο*, το *Κόσμος* και διάφορα μικρογλυπτικά έργα.

Εκτός από αυτό το μουσείο, το έργο του εκτίθεται διεθνώς στο Μουσείο Μπρούκλιν, στο Μουσείο Αμερικανικής Τέχνης Γουίτνεϊ στη Νέα Υόρκη, στο Μουσείο Τέχνης του Τολέδο στο Οχάιο και το Μουσείο Τέχνης του Τελ Αβίβ στο Ισραήλ. Στην Ελλάδα εκτίθενται στο Δημοτικό Μουσείο Καβάλας και υπαίθρια στη Θεσσαλονίκη.
## Φωτοθήκη
  
    File:Macedonian_Museums-35-Polignotos_Vagis-478.jpg|Έσωτερική άποψη
    File:Macedonian_Museums-35-Polignotos_Vagis-477.jpg|Εσωτερική άποψη
    File:Macedonian_Museums-35-Polignotos_Vagis-479.jpg|Εσωτερική άποψη
    File:Macedonian_Museums-35-Polignotos_Vagis-480.jpg|Άνθρωπος Θεός
  

## Παραπομπές σημειώσεις


## Πηγές
* Μουσεία της Μακεδονίας
Κατηγορία:Μουσεία στη Θάσο
Κατηγορία:Μουσεία τέχνης στην Ελλάδα
Νέα Καλυδώνα Αιτωλοακαρνανίας

*Για την αρχαία πόλη της Καλυδώνας δείτε το λήμμα: [[Καλυδώνα]]*

Η **Νέα Καλυδώνα**, επίσημα *Νέα Καλυδών*, είναι πεδινός οικισμός του Ευηνοχωρίου στην Περιφερειακή Ενότητα Αιτωλοακαρνανίας με υψόμετρο 10 μέτρα.

## Γεωγραφικά - ιστορικά στοιχεία
Η Νέα Καλυδώνα βρίσκεται δίπλα και δυτικά του Εύηνου ποταμού λίγο πριν αυτός εκβάλει στον Πατραϊκό κόλπο. Απέχει 13 χλμ. Α.-ΝΑ. του Μεσολογγίου, 37 χλμ. Δ.-ΝΔ. από τη Ναύπακτο και 1,5 χλμ. Ν.-ΝΔ. από το Ευηνοχώρι. Η παλιά του ονομασία είναι *Δομνίστα* και έτσι αναφέρεται επίσημα για πρώτη φορά το 1951 να απογράφεται στην τότε κοινότητα Ευηνοχωρίου. Το 1954 με το ΦΕΚ 101Α - 24/05/1954 μετονομάστηκε σε Νέα Καλυδών. Οφείλει το όνομά της στην αρχαία πόλη της Καλυδώνας που υπήρξε μία από τις σπουδαιότερες της παράλιας ζώνης της αρχαίας Αιτωλίας και τα ερείπια της οποίας βρίσκονται βορειότερα του σημερινού χωριού και δυτικά του Ευηνοχωρίου. Στην αρχαία Καλυδώνα υπήρχε το σημαντικότερο μετά από αυτό του Θέρμου ιερό "Λάφριον" ή "Λαφριαίον" αφιερωμένο στη θεά Άρτεμι ενώ διέθετε, κοντά στο σημερινό Κρυονέρι, στρατηγικής σημασίας για την εποχή λιμάνι που έλεγχε το θαλάσσιο δρόμο από την Αδριατική και το Ιόνιο προς τη Ναύπακτο. Σύμφωνα με το πρόγραμμα ''Καλλικράτης'' μαζί με το Ευηνοχώρι αποτελούν την τοπική κοινότητα Ευηνοχωρίου που υπάγεται στη δημοτική ενότητα Ιεράς Πόλης Μεσολογγίου του δήμου Ιεράς Πόλης Μεσολογγίου και σύμφωνα με την απογραφή του 2011 έχει πληθυσμό 13 κατοίκους.

## Εξωτερικοί σύνδεσμοι

* "Αρχαία Καλυδώνα", Δρ. Ολυμπία Βικάτου Αρχαιολόγος, Προϊσταμένη της ΛΣΤ΄ Ε.Π.Κ.Α. Μεσολογγίου

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ιεράς Πόλεως Μεσολογγίου
Ιππόται

Οι **Ιππόται** ή **Ιππότες** (Ἱππόται) ήταν πόλη στην αρχαία Βοιωτία. Ήταν ανεξάρτητη κάποια στιγμή της Αρχαϊκής εποχής. Βρισκόταν σε οροπέδιο στην περιοχή του Όρους Ελικών στα νοτιοανατολικά της Βοιωτίας, ανάμεσα στη Θίσβη και την Κορώνεια, πλησίον της σημερινής Αγίας Άννας στην πεδιάδα των Κουκούρων, η οποία σε έκταση περίπου 45 τετραγωνικών χιλιομέτρων ήταν επαρκής για να διατηρήσει μια μικρή πόλιν. Αργότερα η επικράτειά της χωρίστηκε μεταξύ της Θίσβης και της Κορώνειας. 

Οι Ιππόται περιλαμβάνονται και σε μια ιστορία στην ελληνική μυθολογία.

## Παραπομπές


Κατηγορία:Εγκαταλελειμμένοι οικισμοί στην Ελλάδα
Κατηγορία:Τοποθεσίες της Ελληνικής Μυθολογίας
Παγκόσμια Ημέρα κατά της Κακοποίησης Ηλικιωμένων

Η 15η Ιουνίου καθιερώθηκε ως Παγκόσμια **Ημέρα Ενημέρωσης για την Κακοποίηση των ηλικιωμένω**ν, προκειμένου να ευαισθητοποιηθεί το παγκόσμιο κοινό, όσον αφορά στην κακομεταχείριση που υφίστανται οι ηλικιωμένοι ακόμη και μέσα στο ίδιο τους το σπίτι, από ανθρώπους της οικογένειάς τους ή ανθρώπους υπεύθυνους για τη φροντίδα τους γενικότερα.

## Εξωτερικοί σύνδεσμοι
* World Elder Abuse Awareness Day 15 June. Από την ιστοσελίδα των Ηνωμένων Εθνών.

Κατηγορία:Παγκόσμιες ημέρες
Κατηγορία:Κακοποίηση
Κατηγορία:Γήρανση
Βεδέροι Ρεθύμνου

Οι **Βεδέροι** είναι οικισμός της Κοινότητας Πρινέ του Δήμου Ρεθύμνης στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011 έχουν 33 κατοίκους. Βρίσκεται 8 χιλιόμετρα νοτιοδυτικά του Ρεθύμνου, σε υψόμετρο 150 μ. Έχει χαρακτηριστεί παραδοσιακός οικισμός της Ελλάδας.

## Γεωγραφία
Οι Βεδέροι βρίσκονται 8 χιλιόμετρα νοτιοδυτικά του Ρεθύμνου, κοντά στο χωριό Πρινές. Γύρω από το χωριό καλλιεργούνται οπωροφόρα δέντρα, όπως ελιές και καρυδιές, και εσπεριδοειδή. Κοντά στο χωριό επίσης βρίσκεται ένα μεγάλο δρυόδασος, το οποίο εκτείνεται σε μήκος ενός χιλιομέτρου.
Δυτικά του χωριού περνάει φαράγγι γνωστό ως φαράγγι Βεδέρων, το οποίο καταλήγει στο Γεράνι και διαθέτει πλούσια βλάστηση.

## Ιστορικά στοιχεία
Ο Στέργιος Σπανάκης ταυτίζει τους Βεδέρους με το χωριό *Vueru*, το οποίο αναφέρεται στις ενετικές απογραφές. Το χωριό αναφέρεται από τον Φραντσέσκο Μπαρότσι το 1577 και στην ενετική απογραφή του 1583 από τον Καστροφύλακα αναφέρεται με 67 κατοίκους και 154 οφειλόμενες αγγαρείες. Το όνομα πιθανόν να προέρχεται από την ιταλική λέξη *vedere* η οποία σημαίνει βλέπει και πιθανόν αναφέρεται στη θέα του χωριού προς τη θάλασσα, ενώ φαίνεται ότι η περιοχή είχε χρησιμοποιηθεί ως παρατηρητήριο για την προστασία του γειτονικού Πρινέ.

Το όνομα Βεδέροι αναφέρεται για πρώτη φορά σε απογραφές το 1881, με 99 κατοίκους στον δήμο Ατσιπόπουλου. Στην απογραφή του 1900 υπαγόταν στον ίδιο δήμο και είχε 103 κατοίκους. Το 1925, οι Βεδέροι υπάχθηκαν στην κοινότητα Πρινέ, στην Επαρχία Ρεθύμνης, και με την Καποδιστριακή διοικητική διαίρεση υπαγόταν στο δημοτικό διαμέρισμα Πρινέ του Δήμου Νικηφόρου Φωκά.

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Αξιοθέατα
thumb|250px|Παλιό σπίτι του χωριού.
Το χωριό διατηρεί σε μεγάλο βαθμό της βενετική αρχιτεκτονική του και έχει χαρακτηριστεί παραδοσιακός οικισμός ύψιστης πολιτισμικής αξίας. Στο χωριό σώζονται αρχοντικά με επιβλητικές θύρες, γείσα, θόλους, τζάκια, στέρνες και άλλα αρχιτεκτονικά στοιχεία. Στην πλαγιά του χωριού βρίσκεται ο ναός του Αγίου Ιωάννη του Προδρόμου, ο οποίος κτίστηκε το 1833. Διαθέτει καμπαναριό αναγεννησιακού ρυθμού και τέμπλο με αγιογραφίες του Ιωάννη Σταθάκη. Στο δρόμο που οδηγεί στο χωριό σώζεται πετρόκτιστο αλώνι.

## Προσωπικότητες
Στο χωριό γεννήθηκε ο έμπορος και πολιτικός Ιωάννης Γοβατσιδάκης (1874-1934)

## Παραπομπές


Βεδεροι
Κατηγορία:Δήμος Ρεθύμνης
Αριστείδης Φωκάς

Ο **Αριστείδης Φωκάς** (γεν. Θεσσαλονίκη, 28 Φεβρουαρίου 1972) είναι Έλληνας βιοτέχνης επίπλων και πολιτικός. Διετέλεσε βουλευτής με την Ένωση Κεντρώων, ενώ στη συνέχεια ενετάχθη στους Ανεξάρτητους Έλληνες.

## Βιογραφικά στοιχεία
### Προσωπική ζωή και σπουδές
Ο Αριστείδης Φωκάς γεννήθηκε στη Θεσσαλονίκη το 1971 και κατάγεται από ποντιακή οικογένεια. Σπούδασε στο Τμήμα Επιστήμης Φυσικής Αγωγής και Αθλητισμού στο Αριστοτέλειο Πανεπιστήμιο Θεσσαλονίκης, αλλά εργάζεται στον ιδιωτικό τομέα, στην οικογενειακή επιχείρηση βιοτεχνίας επίπλων που διατηρεί μαζί με τον αδελφό του.

Είναι παντρεμένος και έχει δύο παιδιά.

Εκτός από την ελληνική, ομιλεί την αγγλική γλώσσα.

### Πολιτική σταδιοδρομία
Ο Αριστείδης Φωκάς δραστηριοποιήθηκε στην πολιτική με την Ένωση Κεντρώων από τη δεκαετία του 1990. Ωστόσο πολιτεύτηκε και εκλέχτηκε βουλευτής Β΄ Θεσσαλονικής στις εκλογές του Σεπτεμβρίου του 2015. Ως κοινοβουλευτικός, συμμετείχε ως μέλος στη Διαρκή Επιτροπή Κοινωνικών Υποθέσεων, στην υποεπιτροπή για τη μελέτη και αντιμετώπιση του προβλήματος των ναρκωτικών, στην Επιτροπή για την Παρακολούθηση του Συστήματος Κοινωνικής Ασφάλισης και στην Εξεταστική Επιτροπή για τη διερεύνηση σκανδάλων στον χώρο της Υγείας κατά τα έτη 1997-2014.

Στις 26 Σεπτεμβρίου 2018, με επιστολή που απέστειλε στον Πρόεδρο της Βουλής των Ελλήνων, ανεξαρτητοποιήθηκε από την Κοινοβουλευτική Ομάδα της Ένωσης Κεντρώων, καταγγέλλοντας έλλειψη στρατηγικής και εσωκομματικές παθογένειες.

Λίγους μήνες αργότερα, τον Ιανουάριο του 2019, προσχώρησε στους Ανεξάρτητους Έλληνες, ανταποκρινόμενος στο κάλεσμα του Πάνου Καμμένου κατά της Συμφωνίας των Πρεσπών.

## Άλλες δραστηριότητες
Ο Αριστείδης Φωκάς είναι ενεργό μέλος σε ποντιακούς συλλόγους καθώς και στο φιλανθρωπικό σωματείο αγάπης και προσφοράς «Γέροντας Παΐσιος».

Είναι επίσης φανατικός οπαδός του Π.Α.Ο.Κ.. Ο βουλευτής, μάλιστα, είχε παρευρεθεί σε συγκέντρωση διαμαρτυρίας οπαδών της ομάδας φωνάζοντας επί σκηνής απρεπή συνθήματα. Για το λόγο αυτό κλήθηκε για εξηγήσεις στην Επιτροπή Δεοντολογίας της Βουλής των Ελλήνων, όπου εισέπραξε απλή επίπληξη.

## Παραπομπές


## Πηγές
*Βουλή των Ελλήνων - Κοινοβουλευτική θητεία βουλευτών από τη Μεταπολίτευση ως σήμερα: Φωκάς Χρήστου Αριστείδης
*Vouliwatch - Αριστείδης Φωκάς

## Εξωτερικοί σύνδεσμοι
*Επίσημη ιστοσελίδα

Κατηγορία:Βουλευτές Β΄ Θεσσαλονίκης
Κατηγορία:Βουλευτές εκλεγμένοι με την Ένωση Κεντρώων
AT&T

Η **AT&T Inc.** είναι αμερικανική πολυεθνική εταιρεία συμμετοχών, με έδρα τον πύργο Γουάιτακρ στο κεντρικό Ντάλας του Τέξας. Είναι η μεγαλύτερη εταιρεία τηλεπικοινωνιών και ο μεγαλύτερος πάροχος υπηρεσιών κινητής τηλεπικοινωνίας. Επίσης είναι ο μεγαλύτερος πάροχος σταθερής τηλεπικοινωνίας στις ΗΠΑ μέσω της AT&T Communications. Στις 12 Ιουνίου 2018 αγόρασε την εταιρεία Time Warner, που λίγο αργότερα, το ίδιο έτος, την μετονόμασε σε WarnerMedia. Ωστόσο, αργότερα, η WarnerMedia συγχωνεύτηκε με την εταιρεία *Disovery, Inc*, με αποτελέσμα να σχηματιστεί η εταιρεία Warner Bros. Discovery. Το 2018, η AT&T είναι ένατη στη κατάταξη των αμερικανικών εταιρειών στο ''Fortune'' 500.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις των ΗΠΑ
Κατηγορία:Εταιρείες ιδρυθείσες το 1983
Λεσίνι Αιτωλοακαρνανίας

Το **Λεσίνι**, επίσημα **Λεσίνιον**, είναι πεδινό χωριό της Περιφερειακής Ενότητας Αιτωλοακαρνανίας σε υψόμετρο 20 μέτρα και με μόνιμο πληθυσμό 671 άτομα, σύμφωνα με την τελευταία απογραφή (2021). Είναι το μοναδικό χωριό του δήμου Ιεράς Πόλης Μεσολογγίου με φυσική ομορφιά και εξαιρετική δόμηση, καθώς το μεγαλύτερο τμήμα του χωριού είναι χτισμένο αμφιθεατρικά σε λόφο.

## Γεωγραφικά στοιχεία - αξιοθέατα
Το Λεσίνι βρίσκεται κοντά και δυτικά του Αχελώου ποταμού σε απόσταση 26,5 χλμ. ΒΔ. του Μεσολογγίου και 15 χλμ. Δ.-ΒΔ. από το Αιτωλικό. Στην ανατολικά πλευρά του χωριού περνάει η επαρχιακή οδός Αιτωλικού - Αστακού ενώ στο κέντρο του είναι ο Ιερός Ναός Εισοδίων της Θεοτόκου. Πρόκειται για μικρή βυζαντινή εκκλησία που χρονολογείται στα τέλη του 13ου αιώνα και η κατασκευή του άρχισε στα χρόνια του Δεσποτάτου της Ηπείρου.

### Δάσος του Φράξου
Το πιο σημαντικό αξιοθέατο της περιοχής είναι το δάσος Φράξου στα νότια του χωριού που έχει χαρακτηριστεί ως Τοπίο Ιδιαίτερου Φυσικού Κάλους (Τ.Ι.Φ.Κ) και συμπεριλαμβάνεται στο πανευρωπαϊκό δίκτυο Νatura (Φύση) 2000. Πρόκειται για ένα από τα λίγα διασωθέντα υγρόφιλα δάση της Ελλάδας, το οποίο  σχηματίζεται κυρίως από το δένδρο Νερόφραξος (*Fraxinus angustifolia subsp. oxycarpa*) καθώς και ασημόλευκες (*Populus alba*), φτέλιες (*Ulmus minor*), ασημοϊτιές (*Salix alba*). Ο σημερινός χώρος του δάσους και η γύρω του περιοχή ήταν βαλτολίμνη η οποία ονομαζόταν Κυνία (Γκυνιάς) και από το 1930 άρχισε να αποξηραίνεται σταδιακά. Το 1985 ανακηρύχθηκε διατηρητέο «Μνημείο της Φύσης» και η σημερινή έκτασή του έχει μειωθεί στα 600 περίπου στρέμματα.

## Ονομασία - διοικητικά στοιχεία
Ως οικισμός αναφέρεται επίσημα με την παλιά του ονομασία *Παληοκατούνα* από το 1836 να προσαρτάται στον τότε δήμο Οινιάδος. Το 1912 με το ΦΕΚ 261Α - 31/08/1912 ορίζεται έδρα της νεοϊδρυθείσας κοινότητας Παληοκατούνας. Το 1940 διορθώνεται σε *Παλαιοκατούνα* ενώ το 1967 με το ΦΕΚ 91Α - 06/06/1967 μετονομάζεται σε Λεσίνιον. Σύμφωνα με το πρόγραμμα ''Καλλικράτης'' αποτελεί την τοπική κοινότητα Λεσινίου που υπάγεται στη δημοτική ενότητα Οινιάδων του Δήμου Ιεράς Πόλης Μεσολογγίου και σύμφωνα με την απογραφή 2021 έχει πληθυσμό 671 κατοίκους. Εκτιμάται ότι το Λεσίνι έχει πληθυσμό διπλάσιο της απογραφής (1200-1500 άτομα) καθώς οι περισσότεροι κάτοικοι εργάζονται σε όλα τα μήκη και τα πλάτη της Ελληνικής επικράτειας και του εξωτερικού.

## Εξωτερικοί σύνδεσμοι

* Το σπάνιο δάσος του Φράξου στο Λεσίνι από τον ιστότοπο https://iaitoloakarnania.gr
* Μνημεία της Φύσης: Τα δάση φράξου στο Τριχώνιο και Λεσίνι  από τον ιστότοπο https://www.agrinionews.gr 

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ιεράς Πόλεως Μεσολογγίου
Οπισθοδιάδοση

O αλγόριθμος **οπισθοδιάδοσης** είναι μια οικογένεια μεθόδων που χρησιμοποιούνται για την αποτελεσματική εκπαίδευση των τεχνητών νευρωνικών δικτύων (συντομογραφία **ΤΝΔ**), ακολουθώντας έναν αλγόριθμο βελτιστοποίησης βασιζόμενο στην κλίση που εκμεταλλεύεται τον κανόνα της αλυσίδας . Το κύριο χαρακτηριστικό της οπισθοδιάδοσης είναι η επαναληπτική, αναδρομική και αποδοτική μέθοδος για τον υπολογισμό των ανανεώσεων των βαρών για τη βελτίωση του δικτύου έως ότου είναι σε θέση να εκτελέσει το έργο για το οποίο εκπαιδεύεται. Είναι στενά συνδεδεμένη με τον αλγόριθμο Gauss-Newton . 

Η οπισθοδιάδοση απαιτεί ότι οι παράγωγοι των συναρτήσεων ενεργοποίησης κατά το σχεδιασμό του δικτύου είναι γνωστοί. Η αυτόματη διαφοροποίηση είναι μια τεχνική που παρέχει αυτόματα και αναλυτικά τις παραγώγους των συναρτήσεων στον αλγόριθμο εκπαίδευσης. Στο πλαίσιο της μάθησης, η οπισθοδιάδοση χρησιμοποιείται συνήθως από τον αλγόριθμο βελτιστοποίησης μείωσης κλίσης ώστε να ρυθμίσει το βάρος των νευρώνων υπολογίζοντας την κλίση της συνάρτησης απώλειας. Η οπίσθοδιάδοση υπολογίζει τις κλίσεις, ενώ η (στοχαστική) μείωση της κλίσης χρησιμοποιεί τις κλίσεις για την εκπαίδευση του μοντέλου (μέσω βελτιστοποίησης). 

## Κίνητρο
Ο στόχος οποιουδήποτε επιβλεπόμενου αλγορίθμου μάθησης είναι να βρεθεί μια λειτουργία που να απεικονίζει βέλτιστα ένα σύνολο εισόδων στη σωστή έξοδο τους. Το κίνητρο για backpropagation είναι να εκπαιδεύσει ένα πολυεπίπεδο νευρωνικό δίκτυο έτσι ώστε να μπορεί να μάθει τις κατάλληλες εσωτερικές αναπαραστάσεις για να του επιτρέψει να μάθει τυχόν αυθαίρετη χαρτογράφηση της εισόδου στην έξοδο. 

## Παραπομπές


## Εξωτερικοί σύνδεσμοι
*Neural Network Back-Propagation for Programmers (a tutorial)
*Generalized Backpropagation
* Chapter 7 The backpropagation algorithm of ''Neural Networks - A Systematic Introduction'' by Raúl Rojas ()
*Quick explanation of the backpropagation algorithm 
*Graphical explanation of the backpropagation algorithm
*Concise explanation of the backpropagation algorithm using math notation  by Anand Venkataraman
*Visualization of a learning process using backpropagation algorithm
*Backpropagation neural network tutorial at the Wikiversity
* 

Κατηγορία:Τεχνητά νευρωνικά δίκτυα
Γιαννούδι Ρεθύμνου

Το **Γιαννούδι** (επίσημο: το **Γιαννούδιον**) είναι οικισμός της Κοινότητας Ρεθύμνης, του Δήμου Ρεθύμνης στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011 έχει 116 κατοίκους. Βρίσκεται 6,5 χιλιόμετρα νοτιοανατολικά του Ρεθύμνου, σε υψόμετρο 110 μ, κοντά στην οδική αρτηρία προς το Αμάρι. Έχει χαρακτηριστεί παραδοσιακός οικισμός της Ελλάδας.

## Ιστορικά στοιχεία
Ο Στέργιος Σπανάκης αναφέρει ότι το όνομα του χωριού προέρχεται από το επώνυμο του πρώτου ιδρυτή Γιαννούδη. Το χωριό αναφέρεται από τον Φραντσέσκο Μπαρότσι το 1577 ως *Gianudhi* και στην ενετική απογραφή του 1583 από Καστροφύλακα αναφέρεται ως *Gianoudi* με 166 οφιελόμενες αγγαρείες. Στην απογραφή του 1881, είχε 11 Χριστιανούς και 107 Τούρκους κατοίκους και υπαγόταν στον δήμο Χρωμοναστηρίου. Στην απογραφή του 1900 υπαγόταν στον δήμο Βρυσιναίων και είχε 40 κατοίκους. Το 1925, το Γιαννούδι υπάχθηκε αρχικά στην κοινότητα Πρασέ και αργότερα το ίδιο έτος στον δήμο Ρεθύμνης, όπου υπάγεται μέχρι σήμερα.

Αναλυτικά η δημογραφική πορεία του χωριού σύμφωνα με τις απογραφές:

## Αξιοθέατα
Στην είσοδο του χωριού σώζεται τριώροφος πύργος, γνωστός ως πύργος Γιαννουδίου ή Γιουλούντα. Η κατασκευή του χρονολογείται στους πρώτους οθωμανικούς χρόνους (τέλη 17ου - αρχές 18ου αιώνα). Η πρόσβαση στον πρώτο όροφο γινόταν με εξωτερική σκάλα και στον δεύτερο με εξωτερική σκάλα. Ο δεύτερος όροφος έχει έξι παράθυρα, οργανωμένα σε ζεύγη και τζάκι. Το 1929 άρχισε να λειτουργεί στο χωριό δημοτικό σχολείου, το οποίο σήμερα στεγάζει τον πολιτιστικό σύλλογο του χωριού.

## Οικονομία
Στο χωριό λειτουργεί εταιρεία παραγωγής και εμπορίας μανιταριών.

Στο χωριό έχει εγκριθεί να κατασκευαστεί διυλιστήριο νερού για την ύδρευση των δήμων Ρεθύμνης και Μυλοποτάμου.

## Παραπομπές


γιαννουδι
Κατηγορία:Δήμος Ρεθύμνης
Δαμαβόλος Ρεθύμνης

Ο **Δαμαβόλος** ή **Δαμαβόλου** είναι χωριό και έδρα ομώνυμης κοινότητας του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Βρίσκεται 33 χλμ. ανατολικά από το Ρέθυμνο, σε υψόμετρο 250 μ. Το χωριό έχει ανακηρυχθεί παραδοσιακός οικισμός της Ελλάδος.

## Ιστορικά στοιχεία
Ο Στέργιος Σπανάκης αναφέρει ότι το γεγονός ότι το όνομα του χωριού αναφέρεται στις παλιές απογραφές στη γενική είναι ένδειξη ότι προέρχεται από το επώνυμο του πρώτου οικιστή.
Το χωριό αναφέρεται από τον Φραντσέσκο Μπαρότσι το 1577 ως *Dhamavolu*. Στην ενετική απογραφή του 1583 από Καστροφύλακα αναφέρεται ως *Damavolo* με 100 κατοίκους και ο Φραντσέσκο Μπαζιλικάτα το 1630 ως *Damavolu*. Στην οθωμανική απογραφή του 1671 αναφέρεται ως *Damavolo*, με 30 χαράτσια. Το 1881 ανήκε στο δήμο Αβδανιτών και σύμφωνα με την απογραφή είχε 153 Χριστιανούς και 31 Τούρκους κατοίκους. Στην απογραφή του 1900 είχε 184 κατοίκους.

Το 1925, ο Δαμαβόλος υπάχθηκε στην κοινότητα Αγίου Μάμαντος, αλλά το 1927 ορίστηκε έδρα της κοινότητας Δαμαβόλου, η οποία διατηρήθηκε μέχρι την Καποδιστριακή διοικητική διαίρεση το 1997, όταν εντάχθηκε στον δήμο Κουλούκωνα. Το 1969 στον Δαμαβόλο προσαρτήθηκε ο οικισμός Άγιος Σύλλας.

Δείτε ***[[Κοινότητα Δαμαβόλου]]***

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Αξιοθέατα
Η κεντρική εκκλησία του χωριού είναι αφιερωμένη στην Mεταμόρφωση του Σωτήρα. Είναι ένας μονόκλιτος ναός, στον οποίο φυλάσσονται ένα ευαγγέλιο του 1793 καθώς και εκκλησιαστικά βιβλία του 19ου αιώνα. Ο κοιμητηριακός ναός είναι αφιερωμένος στο Γενέθλιο της Θεοτόκου. Άλλες εκκλησίες του χωριού περιλαμβάνουν τους Άγιος Αντώνιος, Άγιο Πνεύμα, Άγιος Στέφανος, Άγιος Παντελεήμων και Aγία Eιρήνη.

## Παραπομπές


Δαμαβολος
Κατηγορία:Δήμος Μυλοπόταμου
Δαφνέδες Ρεθύμνης

Οι **Δαφνέδες** είναι χωριό της Κοινότητας Επισκοπής του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011 έχει 139 κατοίκους. Βρίσκεται 32 χλμ. ανατολικά από το Ρέθυμνο, σε υψόμετρο 160 μ., επί της παλιάς εθνικής οδού Ηρακλείου-Ρεθύμνου Το χωριό έχει ανακηρυχθεί παραδοσιακός οικισμός της Ελλάδος.

## Ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως *Dafnides* στην επαρχεία Μυλοποτάμου. Στην ενετική απογραφή του 1583 από Καστροφύλακα αναφέρεται ως *Dafnes* με 43 κατοίκους και ο Φραντσέσκο Μπαζιλικάτα το 1630 ως *Dafnedes*. Στην οθωμανική απογραφή του 1671 αναφέρεται ως *Dafnades*, με 24 χαράτσια. 
Το 1925, οι Δαφνέδες υπάχθηκαν στην κοινότητα Επισκοπής, όπου παρέμεινε μέχρι την Καποδιστριακή διοικητική διαίρεση το 1997, όταν εντάχθηκε στον δήμο Κουλούκωνα.

Αναλυτικά η δημογραφική πορεία του χωριού σύμφωνα με τις απογραφές:

## Αξιοθέατα
Η κεντρική εκκλησία του χωριού είναι αφιερωμένη στον Άγιο Γεώργιο. Είναι ένας μονόκλιτος ναός. Ο νεκροταφικός ναός είναι αφιερωμένος στον Άγιο Σάββα. Άλλες εκκλησίες του χωριού περιλαμβάνουν τους Άγιοι Τεσσαράκοντα Μάρτυρες, Κοίμηση της Θεοτόκου και Άγιοι Πάντες. Ο ναός των Αγίων Σαράντα ανήκει στον τύπο του σταυροειδούς ναού με τρούλο, οι οποίοι κτίστηκαν στην Κρήτη κατά τον 11ο αιώνα. Αν και ο τρούλος που σώζεται πιθανότατα είναι ο αρχικός, ο ναός έχει υποστεί σημαντικές επεμβάσεις κατά τον 16ο αιώνα οι οποίες αλλοίωσαν την αρχική μορφή του.

Ο Τζουζέπε Γκερόλα αναφέρει ότι εντόπισε σε ελαιοτριβείο του χωριού υπέρθυρο με την επιγραφή «Αυτή η πύλη κλείεται ω λίθος ο συντρίβων της ελέας τον καρπόν. ΑΧΒΕ(=1635)».

Άλλο ένα αξιοθέατο είναι η Πάνω Βρύση.

## Παραπομπές


Δαμαβολος
Κατηγορία:Δήμος Μυλοπόταμου
Αντώνης Morgan Κωνσταντουδάκης

Ο **Αντώνης Morgan Κωνσταντουδάκης** είναι Έλληνας σκηνοθέτης.

## Βιογραφικά στοιχεία
Γεννήθηκε και μεγάλωσε στην Αθήνα το 1982.Είναι απόφοιτος Διοίκησης Επιχειρήσεων του ΤΕΙ Πειραιά, με μεταπτυχιακό στην Ναυτιλία από το Πανεπιστήμιο Πειραιά και είναι υποψήφιος διδάκτορας στο University of Surrey, ενώ εργάστηκε ως Project Manager και υψηλό στέλεχος στον Τραπεζικό χώρο, επί 10 χρόνια.

## Σκηνοθετική σταδιοδρομία
Ξεκίνησε να σκηνοθετεί στον κινηματογράφο το 2014 έχοντας γρήγορα καταφέρει να συμπεριλάβει σημαντικές δουλειές στο παλμαρέ του. Το 2017 οι μικρού μήκους ταινίες του Έψιλον και DER ταξιδεύουν στο Λονδίνο και ο ίδιος βραβεύεται ως “Καλύτερος Νέος Σκηνοθέτης” στο London Greek Film Festival. Σκηνοθέτησε την μεγάλου μήκους ταινία Κελί, καθώς και τις μικρού μήκους Ακρόαση και Styx που βρίσκονται σε post production, τα βιντεοκλίπ Έλα Κοντά μου του Παύλου Παυλίδη & B-Movies, High Command του βρετανικού συγκροτήματος Detachments, και Φύσα της Βανέσσας Αδαμοπούλου, τα πιλοτικά επεισόδια τηλεοπτικών σειρών ID (κειμένου του ίδιου) και Αγάπη Ρε, την τηλεοπτική εκπομπή Attic-art των Classiscus για την παράσταση Χανς Κολχάας της Λίλυς Μελεμέ, τηλεοπτικά spot για την Unesco Πειραιά και Νήσων, trailer για την προώθηση θεατρικών παραστάσεων κ.ά. Στο θέατρο σκηνοθέτησε με επιτυχία την παράσταση “Βέντλα - Το Ξύπνημα της Άνοιξης” του Frank Wedekind σε παραγωγή Δημοτικού Θεάτρου Πειραιά (2017-2018) καθώς και την παράσταση “About Milgram” της Λουκίας Ανάγνου στο Θέατρο Cartel (2016). Συνιδρυτής της κινηματογραφικής ομάδας NAIL Hit n’ Run Productions με μεγάλο αριθμό D.I.Y. βίντεο στους δρόμους της Αθήνας που προβάλλονται στο επίσημο κανάλι της ομάδας στο Youtube. Με την κινηματογραφική ομάδα NAIL, το 2017 ίδρυσε και διευθύνει το Φεστιβάλ Κινηματογράφου Πειραιά υπό την αιγίδα του Δήμου Πειραιά και της Unesco Πειραιά και Νήσων.

## Βραβεία
* Βραβείο “Καλύτερου Νέου Σκηνοθέτη” στο London Greek Film Festival

## Πηγές
* http://www.thecolumnist.gr/p/blog-page_57.html
* https://www.madeingreece.news/nea/%CE%B1%CE%BD%CF%84%CF%8E%CE%BD%CE%B7%CF%82-morgan-%CE%BA%CF%89%CE%BD%CF%83%CF%84%CE%B1%CE%BD%CF%84%CE%BF%CF%85%CE%B4%CE%AC%CE%BA%CE%B7%CF%82-%CE%BA%CE%B1%CE%BB%CF%8D%CF%84%CE%B5%CF%81%CE%BF%CF%82 
* https://www.all4fun.gr/portal/all4fun-4/all4fun-5/21751-antonis-morgan-konstantoudakis-o-skinothetis-ton-7on-theatrikon-vraveion-koinoy-all4fun.html
* https://www.dithepi.gr/el/news/press/?nid=32108

Κατηγορία:Έλληνες σκηνοθέτες
Σοφία Ασουμανάκη

Η **Σοφία Ασουμανάκη** (γεννηθείσα στις 25 Μαΐου 1997) είναι Ελληνίδα κωπηλάτισσα. Γεννήθηκε στην Αθήνα και ξεκίνησε να ασχολείται με την κολύμβηση από την ηλικία των 2,5 ετών. Στα 17 της χρόνια άρχισε να ασχολείται επαγγελματικά με το άθλημα της κωπηλασίας, συμμετέχοντας στο Παγκόσμιο Πρωτάθλημα Κωπηλασίας Εφήβων-Νεανίδων, ενώ συμμετείχε και στο εθνικό, βαλκανικό και ευρωπαϊκό πρωτάθλημα. Επίσης, κέρδισε την ίδια χρονιά ασημένιο μετάλλιο στο Παγκόσμιο Πρωτάθλημα Κωπηλασίας Νέων 2015 και στο Παγκόσμιο Πρωτάθλημα Ανδρών-Γυναικών 2015 όπου και ήταν η πρόκριση για τους Ολυμπιακούς αγώνες του 2016. Στη συμμετοχή της στους Ολυμπιακούς του 2016 τερμάτισε τέταρτη στο διπλό σκιφ γυναικών. 

Επιπλέον, η Σοφία Ασουμανάκη κατέχει δυο Παγκόσμια ρεκόρ κωπηλασίας εσωτερικού χώρου στα 2000 μέτρα και στα 10.000 μέτρα  από το 2015. Το 2017 ξεκίνησε τη φοίτηση της στο Πανεπιστήμιο της Ουάσιγκτον στο Σιάτλ όπου και αποφοίτησε τον Ιούνιο του 2021. Κατά την φοίτηση της στο Πανεπιστήμιο της Ουάσιγκτον το 2018 αναδείχθηκε ανερχόμενη αθλήτρια NCAA και κατέκτησε το χρυσό μετάλλιο με το πλήρωμα της οκτακωπου 1V8+ στο NCAA Championship το 2019. 

Συνεχίζει τις σπουδές της στο Εθνικό και Καποδιστριακό Πανεπιστήμιο Αθηνών στο Τμήμα Ψυχολογίας για την εξασφάλιση ενός δεύτερου πτυχίου.  

## Παραπομπές


Κατηγορία:Έλληνες αθλητές της κωπηλασίας
Ύμνος της Οξυρρύγχου

Ο **ύμνος της Οξυρρύγχου** είναι το παλαιότερο γνωστό χειρόγραφο ενός χριστιανικού ελληνικού ύμνου που περιέχει τόσο στίχους όσο και μουσική σημειογραφία. Βρίσκεται στον Πάπυρο 1786 των παπύρων της Οξυρρύγχου, που τώρα φυλάσσονται στις Αίθουσες της Παπυρολογίας της βιβλιοθήκης Σάκλερ της Οξφόρδης. Το χειρόγραφο ανακαλύφθηκε το 1918 στην Οξύρρυγχο της Αιγύπτου και δημοσιεύθηκε αργότερα το 1922 Ο ύμνος γράφτηκε γύρω στα τέλη του 3ου αιώνα μ.Χ..

## Κείμενο
Το Φως Ιλαρόν και ο ύμνος της Οξυρρύγχου αποτελούν τα αρχαιότερα κείμενα χριστιανικών ελληνικών ύμνων που είναι λογικά βέβαιο ότι έχουν χρησιμοποιηθεί στη χριστιανική λατρεία, αλλά ούτε προέρχονται από τη Βίβλο ούτε είναι εμπνευσμένα από βιβλικά εδάφια.

800px|thumb|center|Απόσπασμα του ύμνου της Οξυρρύγχου, 29,6 x 4,8–5,0 εκ.

## Δείτε επίσης
*Πάπυροι της Οξυρρύγχου

## Παραπομπές


Κατηγορία:Χειρόγραφα
Κατηγορία:Ιστορία της μουσικής
Κατηγορία:Χριστιανισμός στην Ελλάδα
Γρηγόρης Σανίκης

Ο **Γρηγόριος Σανίκης** (γεννήθηκε στις 29 Ιανουαρίου 1980) στη Βέροια και είναι Έλληνας παίκτης του χάντμπολ ο οποίος αγωνίζεται στον Ολυμπιακός Σ.Φ.Π.

## Αθλητική σταδιοδρομία
Ξεκίνησε με το χάντμπολ στον Φίλιππο Βέροιας στην πατρίδα του.Εκεί επίσης έκανε το ντεμπούτο του στο πρώτο ελληνικό πρωτάθλημα και κέρδισε το ελληνικό πρωτάθλημα του 2003. Το 2004 μετακόμισε στο εξωτερικό στο SG Kronau-Östringen στο δεύτερο γερμανικό πρωτάθλημα.Με τη Kronau σήκωσε το 2005 την 1η Μπουντεσλίγκα Χάντμπολ.

Ο Γρηγόριος Σανίκης έχει παίξει 106 φόρες για την ελληνική εθνική ομάδα χάντμπολ.Στο Παγκόσμιο Κύπελλο Χάντμπολ 2005 στην Πορτογαλία τερμάτισε έκτος με την Εθνική ομάδα.Στο Παγκόσμιο Κύπελλο Χάντμπολ 2007 στη Γερμανία δεν κατάφερε να προκριθεί με τη χώρα του.

## Web links

* European Cup statistics by Grigorios Sanikis

Κατηγορία:Έλληνες αθλητές της χειροσφαίρισης
Κατηγορία:Χειροσφαιριστές Ολυμπιακού Πειραιώς
Αμπονκούρ (Μοζέλ)

Το **Αμπονκούρ** (, , ), επίσης γνωστό ως **Αμπονκούρ-συρ-Κανέρ** (), είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Ναυμαχία της Κύμης

δεξιά|μικρογραφία|200x200εσ|Άποψη της ακροπόλεως της Κύμης από την κάτω πόλη
Η **Ναυμαχία της Κύμης** συνέβη το 474 π.Χ., όταν οι στόλοι των Συρακουσών και της Κύμης ήρθαν σε σύγκρουση με τον στόλο των Ετρούσκων.

Η ελληνική πόλη της Κύμης ιδρύθηκε τον 8ο αιώνα π.Χ. σε μια περιοχή προς τα νότια σύνορα της περιοχής των Ετρούσκων. Το 504 π.Χ. οι νότιοι Ετρούσκοι ηττήθηκαν από τους Κυμαίους αλλά διατήρησαν ισχυρή εξουσία. Το 474 π.Χ. είχαν πλέον αναπτύξει έναν στόλο ικανό να πραγματοποιήσει άμεση επίθεση στην Κύμη.

Αφού κλήθηκε για στρατιωτική βοήθεια, ο Ιέρων Α΄ ο Συρακούσιος συμμάχησε με ναυτικές δυνάμεις ελληνικών πόλεων της νότιας Ιταλίας, για να αποτρέψουν την επέκταση των Ετρούσκων στην νότια Ιταλία. Το 474 πολέμησαν και νίκησαν τον Ετρουσκικό στόλο στην Κύμη στον Κόλπο της Νάπολης. Μετά την ήττα τους, οι Ετρούσκοι έχασαν το μεγαλύτερο μέρος της πολιτικής επιρροής τους στην Ιταλία. Έχασαν τον έλεγχο της θάλασσας και των εδαφών τους, τα οποία πέρασαν στους Ρωμαίους, τους Σαμνίτες και τους Γαλάτες. Οι Συρακούσιοι αφιέρωσαν ένα κράνος Ετρούσκου μαχητή στο μεγάλο πανελλήνιο ιερό της Ολυμπίας. Οι Ετρούσκοι αργότερα συμμάχησαν με τους Αθηναίους στην αποτυχημένη εκστρατεία εναντίον των Συρακουσών το 415 π.Χ., συμβάλλοντας στην περαιτέρω κατάπτωσή τους. 

Αργότερα, ο Πίνδαρος τίμησε τη μάχη σε έργο του.

## Παραπομπές

Κυμης
Θρασυδαίος του Ακράγαντα

Ο **Θρασύδαιος** (πέθανε το 472 π.Χ.), Τύραννος του Αγκριτζέντο (473 π.Χ. ή 472 π.Χ.) ήταν γιος και διάδοχος του Θήρωνος. Την περίοδο που κυβέρνησε ο πατέρας του, διορίστηκε κυβερνήτης στην Ιμέρα αλλά η βιαιότητα και ο αυταρχισμός του έφεραν το μίσος των κατοίκων που ετοιμάστηκαν να εξεγερθούν. Οι κάτοικοι κάλεσαν σε βοήθεια τον Ιέρωνα Α΄ των Συρακουσών, ο Θρασύδαιος το ανέφερε στον πατέρα του που κατέστειλε την εξέγερση και θανάτωσε τους αρχηγούς της. 

Ο Θρασύδαιος συνέχισε να είναι κυβερνήτης στην Ιμέρα και όταν πέθανε ο Θήρων (472 π.Χ.) τον διαδέχθηκε και στις δύο πόλεις. Ο βίαιος και τυραννικός χαρακτήρας του εκδηλώθηκαν αμέσως με τον ίδιο τρόπο με τον οποίο κυβέρνησε την Ιμέρα. Η πρώτη του πράξη ήταν να κηρύξει τον πόλεμο στον παλιό του εχθρό Ιέρωνα των Συρακουσών. Συγκέντρωσε έναν μεγάλο στρατό μισθοφόρων από την Ιμέρα και βάδισε προς τις Συρακούσες όπου γνώρισε την συντριβή από τον στρατό του Ιέρωνος Α΄ και οι κάτοικοι του Ακράγαντα τον ανέτρεψαν. Ο Θρασύδαιος δραπέτευσε στην Ελλάδα αλλά συνελήφθη στα Μέγαρα και εκτελέστηκε δημόσια.

## Παραπομπές
 		


## Πηγές
*Διόδωρος Σικελιώτης, Ιστορική Βιβλιοθήκη/ΙΑ
*Πίνδαρος, *"Ολυμπιόνικοι"* 

Κατηγορία:Σικελοί τύραννοι